舉個具體啲嘅例子，假設有班受試者，佢哋都識音樂而且響音樂知識上程度相約，實驗表明，如果研究者攞住一下聲，俾班受試者遂個遂個去聽，唔同受試者對「下聲有幾高」嘅判斷可以唔同，而呢啲判斷可能會（例如）受年齡影響，隨住一個人衰老而變得冇咁準⸺呢啲噉嘅研究就表示，就算頻率唔變，「對下聲有幾高嘅感覺」都可以唔同，所以音高呢家嘢係有些少主觀性嘅。